**N Á R O D N Á R A D A S L O V E N S K E J R E P U B L I K Y**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IX. volebné obdobie**

 Číslo: PREDS-291/2023

**3**

# Z r i a d e n i e

**Mandátového a imunitného výboru Národnej rady Slovenskej republiky
a zriadenie Výboru Národnej rady Slovenskej republiky pre nezlučiteľnosť funkcií a určenie počtu členov týchto výborov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Podľa § 45 ods. 2 zákona Národnej rady Slovenskej republiky č. 350/1996
Z. z. o rokovacom poriadku Národnej rady Slovenskej republiky v znení neskorších predpisov Národná rada Slovenskej republiky **z r i a ď u j e** Mandátový a imunitný výbor Národnej rady Slovenskej republiky a Výbor Národnej rady Slovenskej republiky pre nezlučiteľnosť funkcií.

 V § 7 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa ustanovuje, že členovia Mandátového a imunitného výboru Národnej rady Slovenskej republiky a členovia Výboru Národnej rady Slovenskej republiky pre nezlučiteľnosť funkcií sa volia na základe princípu pomerného zastúpenia politických strán a politických hnutí v Národnej rade Slovenskej republiky.

 Na základe uvedeného je potrebné, aby Národná rada Slovenskej republiky
**u r č i l a**  počet členov Mandátového a imunitného výboru Národnej rady Slovenskej republiky a členov Výboru Národnej rady Slovenskej republiky pre nezlučiteľnosť funkcií vrátane ich predsedov.

Národná rada Slovenskej republiky

 **A. z r i a ď u j e**

  **Mandátový a imunitný výbor Národnej rady Slovenskej republiky** a

 **Výbor Národnej rady Slovenskej republiky pre nezlučiteľnosť funkcií;**

 Ďalej sa navrhuje, aby

 **B. u r č i l a**

 1. počet členov Mandátového a imunitného výboru Národnej rady Slovenskej republiky vrátane jeho predsedu

**na 14,**

 2. počet členov Výboru Národnej rady Slovenskej republiky pre nezlučiteľnosť funkcií vrátane jeho predsedu

**na 14.**

Bratislava október 2023